Die Here het in sy skepping baie dinge saamgevoeg, wat maak dat die een nie sonder die ander kan voortbestaan nie.
Dis alles dinge wat God ingestel het dat dit vir altyd so sal wees. Dit is verhoudinge wat die grootheid van God in sy werke verkondig.
Hierdie verhouding tussen man en vrou word deur die Here ingestel om 'n hele reeks funksies te vervul, waarvan die belangrikste is dat dit die verhouding tussen Hom en sy uitverkorenes moet weerspieël.
1. Die huwelik moet lewe bewaar, want deur die huwelik word die voortgang van die mensgeslag onderhou.
Eerste kyk ons na die aardse beginsel van die huwelik: Die Here het voorsien dat mense op 'n heel ander beginsel voortplant as diere.
Daarby is die doel van die huwelik om die lewe vir die mens aangenaam te maak, omdat mense as lewensmaats aan mekaar toegewys word wat mekaar moet verryk en mekaar se laste moet dra.
Ons lees van die eensaamheid wat Adam deurgemaak het. Dit was so erg dat hy onder die diere vir hom ’n lewensmaat gesoek het - maar niks gekry het nie.
Uit die skeppingsgeskiedenis is dit duidelik dat die huwelik nie iets is wat deur 'n menslike brein uitgedink of uitgevind is nie.
Dit is 'n instelling van God. Daarom is dit vir die Here 'n moet dat mense wat eenkeer getroud is, met mekaar getroud moet bly.
Al sou ons as mense watter rede ookal uitdink waarom 'n huwelik in die skeihof beland, vir die Here bly dit 'n oortreding om te skei.
In ons huwelikslewe moet ons altyd in gedagte hou dat die Here leer dat ons liggaam sy tempel is. Dit beteken dat daar 'n dubbele gemeenskapsverhouding in die huwelik is.
Die eerste is dat man en vrou saam 'n geloofsverhouding met die Here moet hê, soos wat die Here dit in sy Woord eis.
Daarom moet 'n man en vrou mekaar hulle hele lewe lank liefhê, omdat die trou van die Here daarin weerspieël moet word.
Daardie oomblik verwag ons dat die getrouheid van sy liefde ons van die ewige dood sal vryspreek en in die ewige lewe sal vestig.
As ons al hierdie dinge weet, besef u meteens waarom die Here die ernstige eis aan ons stel dat ons nie mag skei nie. Hy het huweliksmaats saamgevoeg om sy raad tot sy eer uit te voer, en wat Hy saamgevoeg het, mag geen mens skei nie.
Die Here waarsku dat ons nie oor enige rede mag skei nie ‑ want Hy weet dat Hy met hierdie "enige rede" bedoel "enige soort sonde."
Die probleem is dat waar sonde in die huwelik posvat, die eenheid tussen man en vrou verbreek word en daarmee saam is die beeld van die eenheid tussen God en sy kerk verlore.
Ons moet altyd waak en bid dat die sonde ons nie oorval, en hierdie grootse instelling van die Here in ons lewens skade ly nie.
Onthou dat Jesus Christus se dood 'n versoeningsdaad was om die gebroke huwelik tussen God en sy kerk te herstel.
Hy het die straf gedra daarvoor dat die verhouding tussen die mensdom en God vertroebel is, en selfs verbreek geraak het, omdat die mens homself aan sonde oorgegee het.
Die een groot saak wat hieruit duidelik is, is dat die Here hiermee aantoon dat Hy 'n bepaalde werksmetode het:
Ons moet in ons getroude lewens daarmee erns maak dat ons saam ons kragte ingooi om die eer van God te verheerlik. Waar ons kortkom, daar moet ons met 'n bekeringslewe biddend die saak met God en in ons huwelik regstel, sodat ons huwelik kan wees wat die Here vra dat dit moet wees.